Diari Oficial de la Generalitat Valenciana


Sumari del DOGV 9919, del 21-08-2024 (2024/8172)

RESOLUCIÓ de 31 de juliol de 2024, per la qual es concedix la subvenció prevista en la línia S0001, «Confederació Empresarial de la Comunitat Valenciana - implantació plans d’igualtat», corresponent al capítol IV del programa pressupostari 315A00, Condicions de treball i administració de les relacions laborals, per a impulsar la implantació efectiva en les empreses de la Comunitat Valenciana dels plans d’igualtat, tant de caràcter obligatori com voluntari, durant l’exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9919

Data del DOGV
:   21-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8172

CVE
:   XDXZ-L-1838-1069

Data del document
:   31-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * ajuda pública
    * empresa
    * igualtat de gènere

Vista la Llei 8/2023, de 27 de desembre, de pressupostos de la Generalitat per a l’exercici 2024, publicada en el DOGV núm. 9756, de 30.12.2023, en la qual s’establix en la línia codi S0001 del capítol IV del programa 315A00, Condicions de treball i administració de les relacions laborals, una subvenció nominativa l’entitat beneficiària de la qual és la Confederació Empresarial de la Comunitat Valenciana, amb NIF X48142335, per un import de 50.000,00 euros.

*Antecedents de fet*

Primer. L’article 14 de la Constitució Espanyola proclama el dret a la igualtat i a la no discriminació per raó de sexe. Per la seua part, l’article 9.2 consagra l’obligació dels poders públics de promoure les condicions perquè la igualtat de l’individu i dels grups en què s’integra siguen reals i efectives. Correspon als poders públics promoure les condicions perquè la llibertat i la igualtat de l’individu i dels grups en què s’integra siguen reals i efectives, remoure els obstacles que impedisquen o dificulten la seua plenitud i facilitar la participació de tots els ciutadans en la vida política, econòmica, cultural i social.

La igualtat entre dones i hòmens és un principi jurídic universal reconegut en diversos textos internacionals sobre drets humans, entre els quals destaca la Convenció sobre l’eliminació de totes les formes de discriminació contra la dona, aprovada per l’Assemblea General de Nacions Unides el desembre de 1979 i ratificada per Espanya en 1983.

La igualtat és, així mateix, un principi fonamental a la Unió Europea. Des de l’entrada en vigor del Tractat d’Amsterdam, l’1 de maig de 1999, la igualtat entre dones i hòmens i l’eliminació de les desigualtats entre les unes i els altres són un objectiu que ha d’integrar-se en totes les polítiques i les accions de la Unió i dels seus membres.

Segon. Així, el Reial Decret llei 6/2019, d’1 de març, de mesures urgents per a garantia de la igualtat de tracte i d’oportunitats entre dones i hòmens en el treball i l’ocupació, va incorporar canvis molt significatius en la Llei orgànica 3/2007, de 22 de març, per a la igualtat efectiva de dones i hòmens, en matèria de plans d’igualtat: en primer lloc, va alterar el seu article 45.2, i establia l’obligatorietat que totes les empreses amb cinquanta o més persones treballadores elaboraren i aplicaren un pla d’igualtat. D’esta manera va quedar considerablement ampliat el nombre d’empreses obligades a tindre un pla d’igualtat, atés que amb anterioritat només les empreses amb més de dos-centes cinquanta persones treballadores tenien esta obligació. A l’efecte que l’ampliació de les empreses obligades a elaborar el pla d’igualtat es realitzara de manera gradual, es va incorporar la disposició transitòria dotzena a la Llei orgànica 3/2007, de 22 de març.

D’altra banda, l’esmentat Reial decret llei va establir precisions importants respecte del contingut del diagnòstic i el pla d’igualtat. Així mateix, va establir un registre en el qual havien de quedar inscrits tots els plans d’igualtat. Finalment, el desplegament reglamentari relatiu al diagnòstic, els continguts, les matèries, les auditories salarials, els sistemes de seguiment i avaluació dels plans d’igualtat, així com el Registre de plans d’igualtat, quant a la seua constitució, característiques i condicions per a la inscripció i accés, va estar determinat per l’RD 901/2020, de 13 d’octubre, pel qual es regulen els plans d’igualtat i el seu registre i es modifica el Reial decret 713/2010, de 28 de maig, sobre registre i depòsit de convenis i acords col·lectius de treball.

El Pla d’igualtat és l’instrument a través del qual, en l’àmbit de l’empresa, Administració pública o entitat, es definixen els objectius i s’ordena un conjunt de mesures avaluables dirigides a remoure els obstacles que impedixen o dificulten la igualtat efectiva de dones i hòmens.

El pla d’igualtat ha de tindre, per tant, tres objectius fonamentals: eliminar les desigualtats que puguen persistir en l’àmbit de l’accés a l’ocupació, de la seua carrera professional i de la representativitat; donar suport a la conciliació de la vida personal, familiar i laboral i l’exercici corresponsable dels drets; prestar una atenció especial a la prevenció de la violència i de l’assetjament, així com les situacions que necessiten protecció especial, com les requerides per les víctimes de violència de gènere.

Unes condicions laborals que fomenten la igualtat beneficien no només la productivitat de l’empresa i els drets de les treballadores i treballadors, sinó que contribuïxen, a més, a aconseguir una societat més democràtica, més justa i inclusiva i més solidària.

Per tant, el desenvolupament de les polítiques d’igualtat en les empreses té el màxim exponent en els plans d’igualtat com a instrument que permet integrar la igualtat en les relacions laborals i en tots els àmbits de gestió de les organitzacions i així avançar cap a la igualtat efectiva entre dones i hòmens.

Tercer. D’acord amb el que disposa la Constitució, l’Estatut d’Autonomia de la Comunitat Valenciana, en l’article 10, establix que correspon a la Generalitat promoure les condicions perquè la igualtat siga real i efectiva en tots els àmbits, en particular en matèria d’ocupació i condicions laborals.

Quart. Per a impulsar el desenvolupament de polítiques d’igualtat i respondre a les noves responsabilitats que tenen totes les empreses en esta matèria, la Conselleria d’Educació, Cultura, Universitats i Ocupació posa a la disposició esta nova ferramenta amb la qual pretén contribuir a generar coneixement i una metodologia específica per a elaborar i implementar els plans d’igualtat d’acord amb la normativa aplicable.

La llei establix que, a falta de representació legal dels treballadors/ores en l’empresa, estan legitimades per a negociar el pla d’igualtat les organitzacions sindicals que tinguen la consideració de més representatives en el sector al qual pertanga l’activitat de l’empresa, i per això l’objectiu últim de l’ajuda que es concreta en esta resolució és fomentar la participació i la col·laboració d’empreses, treballadores i treballadors, identificant una sèrie d’accions arreplegades en els plans d’igualtat que ajuden la direcció i les persones treballadores en conjunt a desenvolupar un conjunt de mesures avaluables dirigides a remoure els obstacles que impedixen o dificulten la igualtat efectiva de dones i hòmens en l’àmbit del treball.

Quint. L’entitat beneficiària, la Confederació Empresarial de la Comunitat Valenciana, ha acreditat:

a) Que no està incursa en cap prohibició que, segons els apartats 2 i 3 de l’article 13 de la Llei 38/2003, de 17 de novembre, general de subvencions, li impedisca ser beneficiària d’ajudes públiques i, en particular, que no és deutora per reintegrament de subvencions.

b) Que està al corrent en el compliment de les seues obligacions tributàries i davant de la Seguretat Social en els termes que preveu l’article 22 del Reglament de la Llei general de subvencions, aprovat mitjançant el Reial decret 887/2006, de 21 de juliol (d’ara en avant, RLGS).

c) Que complix la normativa sobre integració laboral de persones amb diversitat funcional.

d) Que complix la normativa vigent en matèria d’igualtat de dones i hòmens.

*Fonaments de dret*

1. L’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en la redacció donada pel Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, establix que podran concedir-se de manera directa les subvencions previstes nominativament en la llei de pressupostos de la Generalitat, entenent com a tals aquelles l’objecte, la dotació pressupostària i el destinatari de les quals figuren inequívocament en els seus annexos.

2. D’acord amb el que es preveu en el Decret 17/2024, de 12 de juliol, del president de la Generalitat, pel qual es determinen el número i la denominació de les conselleries i les seues atribucions, en l’article 7 s'assignen a la Conselleria d'Educació, Cultura, Universitats i Ocupació les competències en matèria d'educació, formació professional reglada, ocupacional i contínua, cultura, promoció cultural, patrimoni cultural, universitats, ciència, investigació, política lingüística, intermediació laboral, foment de l'ocupació, cooperativisme i treball i serà, per tant, el màxim òrgan encarregat de l’execució de la legislació laboral de l’Estat i exercirà les competències que legalment té atribuïdes a este efecte d’acord amb el que es disposa en el Decret 136/2023, de 10 d’agost de 2023, del Consell, d’aprovació del Reglament orgànic i funcional de la Conselleria d’Educació, Universitats i Ocupació (DOGV 9661, 14.08.2023), desplegat per l’Orde 9/2024, de 25 d’abril, de la Conselleria d’Educació, Universitats i Ocupació (DOGV 9838, 29.04.2024).

3. Té la competència per a resoldre sobre estes actuacions la persona titular de la Conselleria d’Educació, Universitats i Ocupació, d’acord amb el que disposa l’article 160.4.d de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (d’ara en avant, LGHiS), en relació amb el Decret 136/2023, de 10 d’agost de 2023, del Consell, d’aprovació del Reglament orgànic i funcional de la Conselleria d’Educació, Universitats i Ocupació (DOGV 9661, 14.08.2023).

4. De conformitat amb el que disposa l’article 28 de la Llei 38/2003, de 17 de novembre, general de subvencions (d’ara en avant, LGS), i l’article 65 del Reial decret 887/2006, de 21 de juliol, pel qual s’aprova el reglament d’esta llei, la present resolució tindrà el caràcter de bases reguladores de la concessió de la subvenció i serà objecte de publicació en el *Diari Oficial de la Generalitat Valenciana*, de conformitat amb el que preveu l’article 9.3 de la Llei 38/2003, general de subvencions.

5. Per a impulsar el desenvolupament de polítiques d’igualtat i respondre a les noves responsabilitats que tenen totes les empreses en matèria d’igualtat, la Conselleria de Educació, Cultura, Universitats i Ocupació posa a la disposició esta nova ferramenta amb la qual pretén contribuir a generar el coneixement de la metodologia específica per a elaborar i implementar els plans d’igualtat i, específicament, contribuir a garantir per part de les empreses que compten amb més de 50 persones treballadores en la seua plantilla el compliment de l’obligació d’elaborar i negociar un pla d’igualtat. I, al seu torn, afavorir en les empreses no obligades la negociació de plans d’igualtat.

A este efecte, ha de tindre’s en consideració la normativa reguladora de la matèria, que està integrada per les disposicions següents:

– Llei orgànica 3/2007, de 22 de març, per a la igualtat efectiva de dones i hòmens.

– Reial decret legislatiu 2/2015, de 23 d’octubre, pel qual s’aprova el text refós de la Llei de l’Estatut dels Treballadors.

– Reial Decret llei 6/2019, d’1 de març, de mesures urgents per a garantia de la igualtat de tracte i d’oportunitats entre dones i hòmens en el treball i l’ocupació.

– Reial decret 901/2020, de 13 d’octubre, pel qual es regulen els plans d’igualtat i el seu registre i es modifica el Reial decret 713/2010, de 28 de maig, sobre registre i depòsit de convenis i acords col·lectius de treball.

– Reial decret 902/2020, de 13 d’octubre, d’igualtat retributiva entre dones i hòmens.

– Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (d’ara en avant, LGHiS).

– Llei 38/2003, de 17 de novembre, general de subvencions (d’ara en avant, LGS).

– Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.

– Llei 39/2015, d’1 d’octubre, del procediment administratiu comú de les administracions públiques.

6. En el detall de transferències i subvencions de la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9756, 30.12.2023), s’arreplega la línia pressupostària nominativa S0001, amb càrrec al capítol IV del programa pressupostari 315A00, Condicions de treball i administració de les relacions laborals, amb la denominació «Confederació Empresarial de la Comunitat Valenciana – implantació plans d’igualtat», dotada amb un import de 50.000,00 euros, per a impulsar la implantació efectiva en les empreses de la Comunitat Valenciana dels plans d’igualtat, tant de caràcter obligatori com voluntari, durant l’any 2024, gestió que té encomanada la Direcció General de Treball, Cooperativisme i Seguretat Laboral.

7. L’ajuda concedida mitjançant la present subvenció no està subjecta a l’obligació de notificació prèvia a la Comissió Europea, ja que no concorren tots els requisits de l’article 107.1 del Tractat de funcionament de la Unió Europea, en compliment de l’article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, perquè està destinada a la finalitat ja esmentada en el punt anterior i no constituïx una subvenció que supose un avantatge econòmic per a una empresa determinada, atés que s’atorga a totes les entitats que tenen la condició de representatives en el si del Diàleg Social a la Comunitat Valenciana i en la Llei de participació i col·laboració institucional, ni que conduïsca, o puga conduir, a un falsejament de la competència que afecte els intercanvis comercials entre els estats membres.

8. La present subvenció s’ha inclòs dins del Pla estratègic de subvencions 2024-2027, de la Conselleria d’Educació, Universitats i Ocupació, aprovat per la Resolució de 28 de gener de 2024, de la Subsecretaria de la Conselleria d’Educació, Universitats i Ocupació (DOGV 9782, 06.02.2024).

Per tot això, vistos els preceptes legals esmentats i altres aplicable general i pertinent,

RESOLC

Concedir a la Confederació Empresarial de la Comunitat Valenciana, amb CIF núm. R76307706, una subvenció per un import de cinquanta mil euros (50.000,00 €), destinada a impulsar l’elaboració i la implantació efectiva en les empreses de la Comunitat Valenciana dels plans d’igualtat, tant de caràcter obligatori com voluntari durant l’any 2024, subvenció que es regirà pel que establixen bases que s’adjunten com a annex a esta resolució.

Contra la present resolució, que esgota la via administrativa, podrà interposar-se un recurs de reposició davant del mateix òrgan en el termini d’un mes a comptar de l’endemà de la notificació, de conformitat amb el que establixen els articles 123 i 124 de la Llei 39/2015, d’1 d’octubre, del Procediment administratiu comú de les administracions públiques, o bé directament un recurs contenciós administratiu en el termini de dos mesos, a comptar de l’endemà de la notificació, de conformitat amb el que preveu l’article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.

Exp.: TRPLANI/2024/S0001/1

ANNEX

*Bases de la concessió directa de la subvenció a la Confederació Empresarial de la Comunitat Valenciana per a impulsar l’elaboració i la implantació efectiva en les empreses de la comunitat valenciana, tant de caràcter obligatori com voluntari corresponents a l’exercici 2024*

*Primera. Objectiu de la subvenció i activitat subvencionable*

L’objectiu d’esta subvenció és finançar l’impuls de l’elaboració i la implantació efectiva en les empreses de la Comunitat Valenciana dels plans d’igualtat, tant de caràcter obligatori com voluntari, per part de la Confederació Empresarial de la Comunitat Valenciana (CEV), corresponent a l’exercici 2024, a través de, entre altres accions, la realització de campanyes i l’elaboració d’informes i estudis, així com l’organització d’activitats d’informació i difusió, com ara jornades, seminaris i tallers en relació amb les matèries següents:

– Seguiment i anàlisi de la negociació, acord i registre dels plans d’igualtat – seguiment i anàlisi de les ferramentes de registre retributiu i valoració dels llocs de treball.

– Difusió i foment de bones pràctiques sobre:

– implantació de plans d’igualtat,

– informes i estudis sobre igualtat i bretxa salarial, relacionats amb l’auditoria retributiva que integren els plans d’igualtat,

– protocols per a la prevenció de l’assetjament laboral per raó de sexe i assetjament sexual,

– accions formatives en matèria d’igualtat per a qualificar personal propi de la Confederació Empresarial de la Comunitat Valenciana (CEV).

*Segona. Finançament*

Les activitats subvencionables que es duguen a terme en el marc de la present subvenció es finançaran amb càrrec a l’aplicació pressupostària G01090401GE00000.315A00.48616, línia pressupostària S0001 Confederació Empresarial de la Comunitat Valenciana – Implantació plans d’igualtat, amb una dotació de cinquanta mil euros (50.000,00 €), segons el que preveu la Llei 8/2023, de 27 de desembre, de pressupostos de la Generalitat per a l’exercici 2024.

*Tercera. Gastos subvencionables*

1. En particular, tindran la consideració de gastos subvencionables:

a) Gastos de personal propi, incloent-hi els costos de la Seguretat Social, i els gastos de personal contractat o que puga contractar l’entitat beneficiària a l’efecte d’esta subvenció, i que realitze activitats objecte d’esta amb una dedicació d’almenys el 50 % de la seua jornada habitual. El personal contractat o que puga contractar haurà d’acreditar una formació mínima de 200 hores en matèria d’igualtat entre dones i hòmens i prevenció contra la violència de gènere.

No obstant això, amb una autorització prèvia expressa de l’òrgan concedent, podrà considerar-se també subvencionable este gasto respecte del personal contractat que realitze activitats objecte d’esta subvenció amb una dedicació de, almenys, el 40 % de la seua jornada habitual, amb els mateixos requisits de formació.

b) Gastos de desplaçament i dietes: transport, allotjament i manutenció generats per raó de les activitats objecte de la present subvenció.

c) Gastos derivats de subministraments i servicis externs per a realitzar les accions objecte de la present subvenció, com ara subministraments de material d’oficina, servici de missatgeria, impremta, cartells i fullets, muntatge d’espais, megafonia i fotografia, relacionat tot això amb activitats subvencionables en el marc d’esta ajuda.

d) Gastos de documentació, tractament i classificació de la informació, comunicació i divulgació, publicacions i suports audiovisuals.

e) Els gastos financers derivats del sistema de pagaments del confirming, directament relacionats amb l’activitat subvencionada, d’acord amb el que disposa l’article 31.7 de la Llei 38/2003, de 17 de novembre, general de subvencions.

f) Els costos indirectes, que haurà d’imputar-los l’entitat beneficiària a l’activitat subvencionada en la part que corresponga raonablement d’acord amb principis i les normes de comptabilitat generalment admesos i, en tot cas, en la mesura que estos costos corresponguen al període en què efectivament es realitza l’activitat, fins a un màxim del 10 %.

2. Totes les activitats efectuades amb el finançament de la Conselleria d’Educació, Cultura, Universitats i Ocupació hauran de comptar amb l’adequada publicitat institucional en la qual es faça constar la participació financera de la Generalitat a través de l’esmentat departament del Consell.

3. Els gastos subvencionables derivats de l’execució de la present subvenció s’abonaran des de la Generalitat, a través de la Conselleria de Educació, Cultura, Universitats i Ocupació, amb càrrec a la línia pressupostària indicada en la base segona i, en la mesura que siguen aplicables, dins dels límits que preveu el Decret 24/1997, d’11 de febrer, del Consell, sobre indemnitzacions per raó del servici i gratificacions per servicis extraordinaris, modificat pels Decrets 64/2011, de 27 de maig, i 95/2014, de 13 de juny, els dos del Consell.

4. A l’efecte de moderar els costos derivats de la realització de les actuacions subvencionables, la Conselleria de Educació, Cultura, Universitats i Ocupació podrà comprovar el valor de mercat dels gastos subvencionats emprant un o diversos dels mitjans que preveu l’article 170 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

5. La subcontractació d’activitats es farà en condicions de lliure competència, de conformitat amb el que establixen l’article 3.4 i concordants de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, i per la Llei 38/2003, de 17 de novembre, general de subvencions, en relació amb el seu RLGS, i sense que en cap cas l’import total del subcontractat puga superar el 40 % de la subvenció que es concedisca.

*Quarta. Forma de pagament i termini i forma de justificació de la subvenció*

1. En el moment de la firma de la present resolució, i amb caràcter previ a la justificació, s’abonarà, en concepte de pagament anticipat, el 30 % de l’import de la subvenció, en virtut de l’article 171.3 a de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions. Les organitzacions empresarials i sindicals més representatives queden exemptes de constituir garanties, d’acord amb el que establixen els articles 171.5.f de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i 34.4 de la Llei 38/2003, de 17 de novembre, general de subvencions.

La resta del pagament s’efectuarà una vegada efectuada la justificació per l’entitat beneficiària de la realització de l’activitat per a la qual es va concedir en els termes establits en la present subvenció.

2. Sense perjuí de la documentació justificativa a la qual s’al·ludix en els apartats següents d’esta base, abans del pagament l’entitat beneficiària haurà d’acreditar que està al corrent en el compliment de les seues obligacions tributàries i davant de la Seguretat Social i aportar una declaració responsable relativa a la inexistència de deutes amb la Generalitat per reintegrament de subvencions.

3. De conformitat amb el que preveu l’article 72 del Reglament de la Llei 38/2003, de 17 de novembre, general de subvencions (aprovat mitjançant el Reial decret 887/2006, de 21 de juliol), i tenint en compte l’objecte i la naturalesa de la subvenció instrumentada a través d’esta subvenció, l’aplicació del seu import serà justificada per l’entitat beneficiària mitjançant la presentació del compte justificatiu, que contindrà els documents següents:

a) Una memòria d’actuació justificativa del compliment de les condicions imposades en la concessió de la subvenció, amb la indicació de les activitats dutes a terme i els resultats obtinguts. Esta memòria contindrà almenys una relació per províncies de les empreses a les quals s’ha assistit en l’elaboració dels plans d’igualtat amb la indicació de si s’ha arribat a un acord.

La memòria haurà d’estar subscrita per la persona responsable de l’actuació o les actuacions realitzades.

b) Una memòria econòmica justificativa del cost de les activitats realitzades, firmada per la persona que siga competent a este efecte en el si de l’entitat beneficiària, amb la inclusió de:

– Una relació classificada dels gastos i les inversions de l’activitat, amb la identificació del creditor o creditora i del document, l’import, la data d’emissió i, si és el cas, la data de pagament.

– Les nòmines, les cotitzacions a la Seguretat Social, les factures o els documents de valor probatori equivalent en el tràfic jurídic mercantil o amb eficàcia administrativa i altres justificants dels gastos subvencionables efectuats, incorporats en la relació a què es fa referència en el paràgraf anterior, així com la documentació acreditativa del gasto, que també es podrà efectuar mitjançant factures electròniques, sempre que complisquen els requisits exigits perquè s’accepten en l’àmbit tributari.

Les factures corresponents als gastos realitzats, subvencionables en virtut d’esta subvenció, s’ajustaran al que establix el Reial decret 1619/2012, de 30 de novembre, pel qual s’aprova el Reglament pel qual es regulen les obligacions de facturació.

En tot cas, es tindrà en compte el que disposen els articles 30 i 31 de la Llei 38/2003, de 17 de novembre, general de subvencions, respecte de la justificació de les subvencions públiques i dels gastos subvencionables, respectivament.

– Indicació, si és el cas, dels criteris de repartiment dels costos generals i/o indirectes incorporats en l’esmentada relació classificada dels gastos i les inversions de l’activitat, tenint en compte les previsions de la base quarta d’esta subvenció.

– Una relació detallada d’altres ingressos o subvencions que hagen finançat l’activitat subvencionada, amb la indicació de l’import i la procedència, sense perjuí de l’obligació que preveu l’apartat e de la base sexta d’este conveni.

– Els tres pressupostos que, en aplicació de l’article 31.3 de la Llei 38/2003, de 17 de novembre, general de subvencions, haja d’haver sol·licitat l’entitat beneficiària, sense perjuí d’aplicar, si és el cas, el que preveu l’article 3.4 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.

– Si és el cas, la carta de pagament de reintegrament en el supòsit de romanents no aplicats, així com dels interessos derivats d’estos.

4. De conformitat amb el que preveu l’article 17.3 m de la Llei 38/2003, de 17 de novembre, general de subvencions, la subvenció a què es referix esta resolució és compatible amb la percepció d’altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, siguen nacionals, de la Unió Europea o d’organismes internacionals, sempre que, en conjunt, no superen el cost de l’activitat subvencionada.

No obstant això, no es podrà obtindre un doble finançament dels gastos subvencionables, per la qual cosa l’entitat beneficiària quedarà obligada a fer constar, en totes les factures i els documents que tinga en el seu poder i que hagen servit per a justificar el gasto subvencionable, bé mitjançant una estampilla, bé per qualsevol altre procediment que en deixe la constància adequada, que han sigut utilitzats per a acreditar el gasto amb la indicació de l’expedient i del percentatge de l’import de la factura que haja sigut objecte de subvenció.

5. El termini de justificació dels gastos finançats en el marc de la present subvenció vencerà el 30 de novembre de 2024, sense perjuí del període de vigència d’aquell.

L’entitat beneficiària presentarà la documentació que forma part del compte justificatiu a través de mitjans electrònics, de conformitat amb el que establix l’article 14.2 de la Llei 39/2015, d’1 d’octubre, del procediment administratiu comú de les administracions públiques, a través de l’enllaç

<https://www.gva.es/es/inicio/procedimientos?id_proc=g95565>

Tenint en compte el que establix l’article 31.2 de la Llei 38/2003, general de subvencions, l’entitat beneficiària haurà d’acreditar, mitjançant un certificat expedit a este efecte i aportat juntament amb la documentació justificativa esmentada en esta base, els gastos generats corresponents a actuacions efectivament realitzades fins al moment de la justificació (30 de novembre de 2024), encara que no puguen abonar-se abans del dia 31 de desembre de 2024. A l’efecte de control i verificació de l’objecte de la subvenció, la documentació addicional acreditativa del pagament d’estos gastos es presentarà, en tot cas, abans del 31 de gener de 2025.

6. Si s’observen deficiències en la documentació justificativa aportada, la Direcció General de Treball, Cooperativisme i Seguretat Laboral requerirà a l’entitat beneficiària que, en un termini de deu dies, les esmene.

Si no s’efectua l’esmena requerida, el gasto corresponent es considerarà no justificat.

7. Segons l’article 21 del Decret 118/2022, de 5 d’agost, del Consell, pel qual es regula la inclusió de clàusules de responsabilitat social en la contractació pública i en les convocatòries d’ajudes i subvencions, quan la persona beneficiària, en els termes de l’article 29 de la Llei 38/2003, de 17 de novembre, general de subvencions, subcontracte amb tercers la realització de part de l’activitat subvencionada, haurà d’exigir a estes terceres que es comprometen per escrit a respectar la normativa ambiental i social, així com a complir els compromisos socials, de transparència, ètics i ambientals assumits per la persona beneficiària i de conformitat amb el que establixen l’article 3.4 i concordants de la Llei 9/2027, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, i la Llei 38/2003, de 17 de novembre, general de subvencions, en relació amb l’RLGS.

*Quinta. Compatibilitat de l’ajuda*

L’ajuda concedida en esta resolució és compatible amb el mercat comú i no està subjecta a comunicació o notificació a la Comunitat Europea, ja que no resulta aplicable el que preveu l’article 107, apartat 1, del Tractat de funcionament de la Comunitat Europea per estar destinada a actuacions que beneficien o fomenten la creació d’ocupació sense que afecten els intercanvis comercials en els termes de l’esmentat article 107.

L’ajuda concedida serà compatible amb altres subvencions, ajudes, ingressos o recursos procedents de qualsevol administració o ens públic o privat nacional, de la Unió Europea o d’organismes internacionals, i concedits per a la mateixa finalitat prevista en esta resolució. Esta compatibilitat estarà condicionada al fet que l’import de les ajudes, aïlladament o en concurrència amb altres, no supere el cost de l’activitat subvencionada, tot això de conformitat amb l’article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.

L’ajuda concedida mitjançant la present subvenció no està subjecta a l’obligació de notificació prèvia a la Comissió Europea, ja que no concorren tots els requisits de l’article 107.1 del Tractat de funcionament de la Unió Europea, en compliment de l’article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, perquè està destinada a la finalitat ja esmentada en el punt anterior i no constituïx una subvenció que supose un avantatge econòmic per a una empresa determinada, atés que s’atorga a totes les entitats que tenen la condició de representatives en el si del Diàleg Social de la Comunitat Valenciana i de la Llei de participació i col·laboració institucional de la Comunitat Valenciana, ni que conduïsca, o puga conduir, a un falsejament de la competència que afecte els intercanvis comercials entre els estats membres.

*Sexta. Obligacions de l’entitat beneficiària*

L’entitat beneficiària queda obligada a complir la present resolució i, en particular, a:

a) Facilitar a la Conselleria de Educació, Cultura, Universitats i Ocupació les tasques de seguiment i control tècnic de les actuacions subvencionables, proporcionar totes les dades que se li requerisquen a este efecte i informar sobre les incidències o les variacions que puguen produir-se durant el desenvolupament d’aquelles i incidisquen en l’execució del conveni.

b) Acreditar davant d’esta conselleria, de la manera que corresponga en cada cas, la realització de les diferents actuacions subvencionables que es duguen a terme.

c) Sotmetre’s, amb plena col·laboració, a les actuacions de control financer que corresponen a la Intervenció General de la Generalitat en relació amb la subvenció concedida, així com a les actuacions de comprovació que efectue l’òrgan concedent i a qualsevol altra labor de comprovació i control financer que puguen realitzar els òrgans competents, tant nacionals com comunitaris, i aportar tota la informació que se li requerisca sobre la qüestió.

d) Fer constar de manera explícita en la difusió i la publicitat de les actuacions subvencionades el suport de la Conselleria d’Educació,Cultura, Universitats i Ocupació.

A més, l’entitat beneficiària garantirà la utilització d’un llenguatge inclusiu i no sexista en tots els documents i els materials emprats per a difondre, divulgar i publicitar les activitats que duga a terme en el marc de la present subvenció.

e) Comunicar a la Conselleria de Educació, Cultura, Universitats i Ocupació la concessió, si és el cas, d’ajudes per altres administracions públiques o ens públics o privats que contribuïsquen a finançar les actuacions subvencionables en el marc d’esta ajuda.

Esta comunicació haurà d’efectuar-se tan prompte com es conega la concessió de les altres ajudes i, en tot cas, amb anterioritat a la justificació dels imports subvencionables.

f) Reintegrar els fons percebuts en els supòsits que preveu l’article 37 de la Llei 38/2003, de 17 de novembre, general de subvencions.

g) Adoptar les mesures de difusió incloses en els articles 4 i 5 de la Llei 1/2022, de 13 d’abril, de la Generalitat, de transparència i bon govern de la Comunitat Valenciana, i en l’apartat 4 de l’article 18 de la Llei 38/2003, de 17 de novembre, general de subvencions, que establix que els beneficiaris hauran de donar la publicitat adequada del caràcter públic del finançament de les activitats objecte de subvenció. Estes mesures podran consistir en la inclusió de la imatge institucional de l’entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en mencions realitzades en mitjans de comunicació.

El compliment d’estes obligacions es realitzarà a través del portal web de l’entitat, o bé utilitzant els mitjans electrònics de l’organització, l’associació o l’agrupació a la qual puga pertànyer. També podran complir les seues obligacions a través del portal web TEP – Transparència Entitats Privades, de GVA Oberta, a la qual es pot accedir en

<https://gvaoberta.gva.es/va/tep>.

L’entitat beneficiària de la subvenció, en aplicació de l’article 3 de la Llei 19/2013, de 9 de desembre, de transparència, accés a la informació pública i bon govern; de l’article 4 de la Llei 1/2022, de 13 d’abril, de transparència i bon govern de la Comunitat Valenciana, i de l’article 3 del Decret 105/2017, de 28 de juliol, del Consell, pel qual es desplega la Llei 2/2015, de 2 d’abril (DOGV 8118, 01.09.2017), haurà de complir les obligacions en matèria de publicitat activa, sense perjuí de les obligacions que establix l’article 14 de l’LGS i una altra legislació aplicable.

*Sèptima. Revocació i reintegrament*

1. Donarà lloc a l’obertura d’expedient de revocació total o parcial de la subvenció concedida, amb l’obligació de reintegrar les quantitats lliurades, la concurrència de les causes que preveu l’article 37 de la Llei 38/2003, de 17 de novembre, general de subvencions, i en particular l’incompliment de les obligacions que establix esta subvenció.

2. El procediment de reintegrament es regirà pel que preveu la Llei 38/2003, de 17 de novembre, general de subvencions, i el seu Reglament de desplegament, aprovat mitjançant l’RLGS, en relació amb l’article 172 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

3. Per a determinar l’abast i els efectes de l’incompliment en què puga haver incorregut l’entitat beneficiària, s’atendrà el caràcter essencial o no del requisit, la condició o l’obligació que s’haja deixat de complir.

4. Segons establix l’article 23 del Decret 118/2022, de 5 d’agost, del Consell, pel qual es regula la inclusió de clàusules de responsabilitat social en la contractació pública i en les convocatòries d’ajudes i subvencions, les bases reguladores de les subvencions, així com les convocatòries respectives, hauran d’establir expressament que l’incompliment de la normativa ambiental i social, dels compromisos assumits per la persona beneficiària i dels compromisos establits, referits en els apartats primer i segon de l’article 21 del decret esmentat, constituirà causa de reintegrament de la subvenció, de conformitat amb l’article 37.1.f de la Llei 38/2003, de 17 de novembre, general de subvencions.

*Octava. Pla de control de l’activitat subvencionada*

1. En compliment del que preveuen l’article 169 i següents de l’LGHiS, l’òrgan concedent delega en la persona titular de la DGTCSL la facultat de comprovar la justificació adequada de la subvenció, la realització de les activitats o el compliment de la finalitat que determina la concessió o el gaudi d’esta subvenció, així com si hi ha pogut haver concurrència amb altres subvencions que puga comportar la modificació de la concessió.

2. La comprovació administrativa de la justificació documental de la subvenció concedida es farà mitjançant la revisió de la documentació que a este efecte s’ha establit en estes bases reguladores.

Les actuacions de comprovació podran fer-se des del moment de la concessió i fins que hagen transcorregut quatre anys a comptar del venciment del termini per a presentar el compte justificatiu esmentat en la base anterior.

3. Per resolució del conseller d’Educació, Universitats i Ocupació, s’aprova el Pla de control aplicable durant el procediment de concessió, execució i comprovació de la justificació de subvencions atorgades amb càrrec a les dotacions pressupostàries de la Direcció General de Treball, Cooperativisme i Seguretat Laboral, en data 22 d’abril de 2024.

*Novena. Protecció de dades personals*

1. La gestió de la subvenció concedida a través de la present resolució comporta el tractament de dades de caràcter personal, especialment en la fase de justificació, per la qual cosa s’apliquen les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (RGPD), i la Llei orgànica a 3/2018, de 5 de desembre, de protecció de dades personals i garantia dels drets digitals.

2. En compliment del que preveu l’article 13 de l’RGPD, la informació bàsica en matèria de protecció de dades és la següent:

– Té la condició de responsable del tractament la Conselleria d’Educació, Universitats i Ocupació. Av. Campanar, 32. 46796 València. Correu electrònic:

[mzlyshghxgddxhbenaepnblx@gwf.mm](mailto:protecciodedadeseducacio%40gva.es).

– La finalitat per al tractament de dades personals és gestionar la subvenció concedida en les diferents fases de tramitació.

– Les persones interessades en este tractament tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu l’enllaç següent:

<http://sede.gva.es/va/proc19970>.

– Per a més informació, es pot consultar el registre d’activitat de tractament denominat «Ajudes, beques i subvencions», accessible en la pàgina web:

<https://ceice.gva.es/va/registre-de-tractament-de-dades>.

3. Quan la persona que actue en nom de l’entitat beneficiària aporte dades de caràcter personal de terceres persones en el procediment administratiu tindrà, l’obligació d’informar-les dels aspectes següents:

– La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

– La possibilitat que l’Administració realitze consultes relacionades amb les seues dades per a comprovar-ne, entre altres aspectes, la veracitat. Si una llei requerix per a esta consulta l’autorització de la persona les dades de la qual s’han de consultar, la persona sol·licitant, o qui la represente legalment, haurà d’haver recaptat esta autorització, que estarà disponible a petició de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les seues dades personals.

*Dècima. Controvèrsies i resolució de conflictes*

En cas que sorgisquen controvèrsies sobre la interpretació i l’execució de les presents bases, s’atribuïxen a la Direcció General de Treball, Cooperativisme i Seguretat Laboral les facultats necessàries per a adoptar les decisions i dictar les instruccions que siguen necessàries amb la finalitat d’assegurar la realització correcta de les actuacions subvencionades.

*Onzena. Verificació de dades*

D’acord amb el que establix la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l’article 4 de Llei 40/2015, d’1 d’octubre, l’òrgan gestor podrà verificar les dades manifestades per les persones interessades amb la finalitat de comprovar-ne l’exactitud.

La potestat de verificació inclou verificar la identitat de la persona sol·licitant o, si és el cas, del seu representant legal i consultar les dades següents que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles a les quals s’aplica la regla *de minimis*, i que la persona sol·licitant no està inhabilitada per a percebre subvencions.

*Dotzena. Règim sancionador*

La beneficiària d’esta subvenció quedarà sotmesa a les responsabilitats i el règim sancionador que sobre infraccions administratives en matèria de subvencions establix el títol IV de l’LGS, i el títol IV del reglament de la llei esmentada, i els articles 173 a 177 de l’LGHiS.

  

València, 31 de juliol de 2024

José Antonio Rovira Jover

Conseller d’Educació, Cultura, Universitats i Ocupació